CELEX: 52021PC0399
Language: fi
Date: 2021-07-15
Title: Ehdotus EUROOPAN PARLAMENTIN JA NEUVOSTON DIREKTIIVI direktiivin 2009/65/EY muuttamisesta siltä osin kuin on kyse avaintietoasiakirjojen käytöstä siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten (yhteissijoitusyritykset) rahastoyhtiöiden toimesta

EUROOPAN KOMISSIO
            Bryssel 15.7.2021
            COM(2021) 399 final
            2021/0219(COD)
            Ehdotus
            EUROOPAN PARLAMENTIN JA NEUVOSTON DIREKTIIVI 
            direktiivin 2009/65/EY muuttamisesta siltä osin kuin on kyse avaintietoasiakirjojen käytöstä siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten (yhteissijoitusyritykset) rahastoyhtiöiden toimesta
            (ETA:n kannalta merkityksellinen teksti)
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Ehdotuksen perustelut ja tavoitteet
            
            
               
                  Direktiivin 2009/65/EY
                     1
                   mukaan jokaisen siirtokelpoisiin arvopapereihin kohdistuvaa yhteistä sijoitustoimintaa harjoittavan yrityksen (yhteissijoitusyrityksen) on annettava sijoittajille annettavat avaintiedot. Sijoitustavoitteita ja -politiikkaa, riski- ja tuottoprofiilia, maksuja, aiempaa tuottoa ja muita käytännön seikkoja koskevat tiedot auttavat sijoittajia ymmärtämään yhteissijoitusyrityksen olennaiset ominaisuudet ja tekemään tietoon perustuvia sijoituspäätöksiä. Direktiivin 78–82 artiklassa ja 94 artiklassa säädetään sijoittajalle annettavia avaintietoja koskevista pääperiaatteista. Komission asetuksessa (EU) N:o 583/2010
                     2
                   vahvistetaan näiden tietojen sisältöä ja muotoa koskevat lisäsäännöt.
               
               
                  Yhteissijoitusyritykset ovat asetuksen (EU) N:o 1286/2014
                     3
                   mukaisia vähittäismarkkinoille tarkoitettuja paketoituja ja vakuutusmuotoisia sijoitustuotteita, jäljempänä ’PRIIP-tuotteet’. Kyseisessä asetuksessa edellytetään, että kaikkiin PRIIP-tuotteisiin liitetään avaintietoasiakirja. Avaintietoasiakirja sisältää tietoja PRIIP-tuotteen riski- ja tuottoprofiilista, myös sijoitetun pääoman suurimmasta mahdollisesta menetyksestä ja asianmukaisista tuottonäkymistä, sekä kuluista, joita yksityissijoittajille aiheutuu tuotteeseen sijoittamisesta, ja eräitä muita tietoja. Myös nämä tiedot auttavat yksityissijoittajia ymmärtämään tuotteen olennaiset ominaisuudet ja tekemään tietoon perustuvia sijoituspäätöksiä. Komission delegoidussa asetuksessa (EU) 2017/653
                     4
                   vahvistetaan yksityiskohtaiset säännöt, jotka koskevat avaintietoasiakirjan esitystapaa, sisältöä, uudelleentarkastelua, tarkistamista ja toimittamista. Delegoidussa asetuksessa (EU) 2016/1904
                     5
                   vahvistetaan tuotteita koskeviin interventiotoimiin sovellettavat säännöt.
               
            
            
               Asetuksen (EU) N:o 1286/2014 32 artiklassa säädetään siirtymäjärjestelystä, jossa rahastoyhtiöt, sijoitusyhtiöt ja yhteissijoitusyritysten ja muiden kuin yhteissijoitusyritysten osuuksia koskevaa neuvontaa antavat tai niitä myyvät henkilöt vapautetaan väliaikaisesti vaatimuksesta toimittaa yksityissijoittajille avaintietoasiakirja. Siirtymäjärjestelyä sovelletaan tämänhetkisten säännösten perusteella 31. joulukuuta 2021 asti.
            
            
               Tässä ehdotettuun direktiiviin sisältyy kaksi lisätoimenpidettä. Ensinnäkin komissio ehdottaa, että asetuksessa (EU) N:o 1286/2014 säädettyä siirtymäjärjestelyä jatketaan 30. kesäkuuta 2022 asti. Näin jää riittävästi aikaa valmistautua siirtymäjärjestelyn päättymiseen ja panna täytäntöön tässä ehdotettu toinen toimenpide (muutokset delegoituun asetukseen (EU) 2017/653) 1. heinäkuuta 2022 alkaen. Näin ollen näiden kolmen toimenpiteen soveltamisajankohdat synkronoidaan.
            
            
               
                  Jos edellä esitettyjä toimenpiteitä ei toteuteta, yhteissijoitusyrityksiin sijoittavat yksityissijoittajat saisivat 1. heinäkuuta 2022 alkaen sekä asetuksen (EU) N:o 1286/2014 mukaisen avaintietoasiakirjan että direktiivin 2009/65/EY mukaiset sijoittajalle annettavat avaintiedot. Olisi vältettävä tilanne, jossa yksityissijoittajat saavat samasta yhteissijoitusyrityksestä kaksi eri ennen sopimuksen tekoa annettavaa asiakirjaa. Tällä direktiivillä varmistetaan, että tiettyä yhteissijoitusyritystä koskevan, asetuksen mukaisesti laaditun, toimitetun, tarkistetun ja käännetyn avaintietoasiakirjan katsotaan täyttävän direktiivissä 2009/65/EY asetetut sijoittajalle annettavia avaintietoja koskevat vaatimukset.
               
               
                  Aloite ei kuulu sääntelyn toimivuutta ja tuloksellisuutta koskevaan REFIT-ohjelmaan.
               
            
            
               Yhdenmukaisuus muiden alaa koskevien politiikkojen säännösten kanssa
            
            
               
                  Delegoidussa asetuksessa (EU) 2017/653 vahvistetaan PRIIP-tuotteita koskevan avaintietoasiakirjan esitystapa ja sisältö, sen vakiomuoto, riskien ja tuottojen esittämismenetelmä ja kulujen laskentamenetelmä, tietojen uudelleentarkastelun edellytykset ja vähimmäistiheys sekä edellytykset, jotka koskevat asiakirjan toimittamista yksityissijoittajille. Euroopan pankkiviranomainen (EPV), Euroopan arvopaperimarkkinaviranomainen (ESMA) ja Euroopan vakuutus- ja lisäeläkeviranomainen (EIOPA) toimittivat yhdessä luonnokset asetuksen sisältämien teknisten sääntelystandardien muutoksista, mukaan lukien tekniset mukautukset, joiden tarkoituksena on helpottaa sääntöjen soveltamista yhteissijoitusyrityksiin.
               
            
            
               Tällä ehdotuksella pyritään varmistamaan, että asetuksen (EU) N:o 1286/2014 mukaisten avaintietoasiakirjojen katsotaan täyttävän direktiivin 2009/65/EY 78–82 ja 94 artiklassa säädetyt vaatimukset, jotka koskevat yhteissijoitusyritysten osalta sijoittajalle annettavia avaintietoja.
            
            
               Yhdenmukaisuus unionin muiden politiikkojen kanssa
            
            
               Komission ensisijaisena tavoitteena on vahvistaa EU:n taloutta ja edistää investointeja työpaikkojen luomiseksi kaikissa 27 jäsenvaltiossa. Tätä varten se pyrkii syventämään pääoman sisämarkkinoita ja näin luomaan pääomamarkkinaunionin. Yksityissijoittajia koskevan lainsäädännön parantamisesta voidaan olettaa olevan hyötyä myös muilla politiikan aloilla, joilla yritysten ja kuluttajien väliset liiketoimet ovat tärkeässä asemassa.
            
            
               Tässä ehdotetun direktiivin tavoitteena on välttää tilanne, jossa yksityissijoittajille tarjotaan samasta yhteissijoitusyrityksestä kaksi eri ennen sopimuksen tekoa annettavaa asiakirjaa. Avaintietoasiakirjan avulla yksityissijoittajat voivat verrata yhteissijoitusyritysten olennaisia taloudellisia ja oikeudellisia ominaisuuksia muiden PRIIP-tuotteiden vastaaviin ominaisuuksiin. Ennen sopimuksen tekoa annettavien tietojen osalta yhteissijoitusyritystuotteiden kehittäjät ja yhteissijoitusyritysten osuuksia koskevaa neuvontaa antavat tai niitä myyvät henkilöt ovat velvollisia noudattamaan ainoastaan asetuksen (EU) N:o 1286/2014 mukaisia oikeudellisia velvoitteita. Tällä ehdotuksella edistetään paremmin yhdennettyjen pääomamarkkinoiden kehittämistä tekemällä sisämarkkinoiden hyödyntämisestä yksityissijoittajien ja rahastonhoitajien ja näin myös sijoituskohteina olevien yritysten kannalta helpompaa.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               Oikeusperusta
            
            
               
                  Tämä ehdotus perustuu Euroopan unionin toiminnasta tehdyn sopimuksen (SEUT-sopimus) 53 artiklan 1 kohtaan, joka on direktiivin 2009/65/EY oikeusperusta.
               
            
            
               Toissijaisuusperiaate (jaetun toimivallan osalta)
            
         
         
            
               
                  Tässä ehdotuksessa noudatetaan Euroopan unionista tehdyn sopimuksen (SEU) 5 artiklassa määrättyä toissijaisuusperiaatetta. Toissijaisuusperiaatteen mukaan unionin toimia voidaan toteuttaa vain, jos jäsenvaltiot eivät voi yksin saavuttaa asetettuja tavoitteita.
               
               
                  Unionin toimia tarvitaan, jotta rahoituspalvelujen ja -tuotteiden sisämarkkinoilta voidaan poistaa esteitä ottamalla PRIIP-tuotteita koskevien tietojen antamisessa käyttöön yhtenäinen lähestymistapa. Havaittu ongelma (kaksi samaa yhteissijoitusyritystä koskevaa eri asiakirjaa, jotka annetaan sijoittajille ennen sopimuksen tekoa) voidaan ratkaista vain unionin tasolla, koska kaikki direktiivin 2009/65/EY muutokset on tehtävä komission ehdotuksella.
               
            
            
               Suhteellisuusperiaate
            
            
               
                  Tämä ehdotus on SEU-sopimuksen 5 artiklassa vahvistetun suhteellisuusperiaatteen mukainen. Ehdotetut toimenpiteet ovat tarpeen direktiivin 2009/65/EY ja asetuksen (EU) N:o 1286/2014 rinnakkaisesta soveltamisesta aiheutuvien seurausten vähentämiseksi. 
               
               
                  Tämä unionin toimi on tarpeen sen varmistamiseksi, että toimivaltaiset viranomaiset ja PRIIP-tuotteiden kehittäjät soveltavat PRIIP-tuotteita koskevia sääntöjä tehokkaasti ja että sijoitusrahastojen sisämarkkinat toimivat moitteettomasti. Ehdotuksella vähennetään säännösten noudattamisesta yhteissijoitusyrityksille aiheutuvia rasitteita ja kustannuksia poistamalla päällekkäiset vaatimukset, jotka koskevat ennen sopimuksen tekoa annettavia tietoja. Sillä vähennetään näin rasitteita aiheuttavia vaatimuksia, tarpeetonta sääntelyn monimutkaisuutta ja oikeudellista epävarmuutta.
               
            
            
               Toimintatavan valinta
            
            
               
                  Tavoitteena on poistaa esteitä muuttamalla direktiiviä. Sopivin väline on sen vuoksi direktiivi.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               Jälkiarvioinnit/toimivuustarkastukset
            
            
               Tähän ehdotukseen ei ole liitetty erillistä vaikutustenarviointia, koska asetuksesta (EU) N:o 1286/2014 on jo tehty vaikutustenarviointi, joka kattaa myös yhteissijoitusyritykset. Ehdotetulla direktiivillä ei luoda finanssimarkkinoiden toimijoille uusia velvoitteita.
            
            
               
                  Ehdotuksella edistetään perusoikeuskirjaan sisältyviä oikeuksia. Päätavoitteena on vahvistaa kuluttajien oikeuksia (perusoikeuskirjan 38 artikla) ja helpottaa oikeutta tarjota palveluja missä tahansa jäsenvaltiossa (perusoikeuskirjan 15 artiklan 2 kohta).
               
            
            
               4.TALOUSARVIOVAIKUTUKSET
            
            
               
                  Ehdotuksella ei ole komissioon kohdistuvia talousarviovaikutuksia.
               
            
            
               5.LISÄTIEDOT
            
            
               Toteuttamissuunnitelmat, seuranta, arviointi ja raportointijärjestelyt
            
            
               
                  Komission toteuttamassa asetuksen (EU) N:o 1286/2014 uudelleentarkastelussa, joka on osa tulevaa vähittäissijoitusstrategiaa, tarkastellaan muun muassa kyseisessä asetuksessa vahvistettujen sääntöjen soveltamista. Uudelleentarkastelussa hyödynnetään tietoja, joita saadaan julkisesta kuulemisesta ja EPV:n, ESMAn ja EIOPAn sekä jäsenvaltioiden toimivaltaisten viranomaisten kanssa käydyistä keskusteluista.
               
            
            
               •Ehdotukseen sisältyvien säännösten yksityiskohtaiset selitykset
            
            
               
                  Tässä ehdotetulla direktiivillä lisätään direktiiviin 2009/65/EY uusi 82 a artikla. Artikla sisältää selkeät, täsmälliset ja ehdottomat säännökset, joiden mukaan silloin kun yhteissijoitusyrityksestä annetaan asetuksen (EU) N:o 1286/2014 mukaisesti laadittava, toimitettava, tarkistettava ja käännettävä avaintietoasiakirja, tämän asiakirjan olisi katsottava täyttävän vaatimukset, joita sovelletaan kyseisessä direktiivissä tarkoitettuihin sijoittajalle annettaviin avaintietoihin.
               
               
            
            
               2021/0219 (COD)
            
         
         
            
               Ehdotus
            
            
               EUROOPAN PARLAMENTIN JA NEUVOSTON DIREKTIIVI
            
            
               direktiivin 2009/65/EY muuttamisesta siltä osin kuin on kyse avaintietoasiakirjojen käytöstä siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten (yhteissijoitusyritykset) rahastoyhtiöiden toimesta
            
            
               (ETA:n kannalta merkityksellinen teksti)
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 53 artiklan 1 kohdan,
            
            
               ottavat huomioon Euroopan komission ehdotuksen,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottavat huomioon Euroopan talous- ja sosiaalikomitean lausunnon
                  6
               ,
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
            
               (1)Euroopan parlamentin ja neuvoston direktiivin 2009/65/EY
                  7
                78 artiklassa edellytetään, että sijoitusyhtiöt ja rahastoyhtiöt laativat lyhyen asiakirjan, joka sisältää avaintiedot sijoittajille tarjottavien siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten (yhteissijoitusyritykset) keskeisistä ominaisuuksista, jäljempänä ’sijoittajalle annettavat avaintiedot’, jotta kyseiset sijoittajat voivat kohtuullisen hyvin ymmärtää kyseisen yhteissijoitusyrityksen luonteen ja riskit ja voivat näin ollen tehdä perusteltuja sijoituspäätöksiä.
            
            
               (2)Euroopan parlamentin ja neuvoston asetuksessa (EU) N:o 1286/2014
                  8
                edellytetään, että vähittäismarkkinoille tarkoitettujen paketoitujen ja vakuutusmuotoisten sijoitustuotteiden (PRIIP-tuotteet) kehittäjät laativat ennen tällaisen tuotteen asettamista yksityissijoittajien saataville kyseistä tuotetta koskevan avaintietoasiakirjan, jotta yksityissijoittajat voivat ymmärtää kyseisen PRIIP-tuotteen keskeiset ominaisuudet ja riskit sekä vertailla niitä, jäljempänä ’avaintietoasiakirja’.
            
            
               (3)Yhteissijoitusyritykset ovat myös PRIIP-tuotteita, joiden osalta edellytetään avaintietoasiakirjaa asetuksen (EU) N:o 1286/2014 mukaisesti. Kyseisen asetuksen 32 artiklan 1 kohdassa kuitenkin vapautetaan direktiivin 2009/65/EY 2 artiklan 1 kohdan b alakohdassa määritellyt rahastoyhtiöt, sen 27 artiklassa tarkoitetut sijoitusyhtiöt ja yhteissijoitusyritysten osuuksia koskevaa neuvontaa antavat tai niitä myyvät henkilöt mainitussa asetuksessa säädetyistä velvoitteista ja näin myös avaintietoasiakirjan laatimisesta 31 päivään joulukuuta 2021 saakka, jäljempänä ’siirtymäjärjestely’.
            
            
               (4)Komission delegoidulla asetuksella (EU) 2017/653
                  9
                täydennetään asetusta (EU) N:o 1286/2014 vahvistamalla avaintietoasiakirjan esittämistä, sisältöä ja vakiomuotoa ja riskien ja tuottojen esittämisessä ja kulujen laskennassa käytettäviä menetelmiä koskevat tekniset sääntelystandardit ja avaintietoasiakirjaan sisältyvien tietojen uudelleentarkastelun edellytykset ja vähimmäistiheys sekä edellytykset, joita sovelletaan avaintietoasiakirjan toimittamiseen yksityissijoittajille.
            
            
               (5)Komissio antoi [EUVL: lisätään päivämäärä] komission delegoidun asetuksen (EU) N:o.../2021
                  10
               , jolla muutetaan delegoitua asetusta (EU) 2017/653 muun muassa siten, että rahastoyhtiöiden ja sijoitusyhtiöiden sekä yhteissijoitusyritysten osuuksia koskevaa neuvontaa tarjoavien tai niitä myyvien henkilöiden on helpompi hyödyntää avaintietoasiakirjan esitystapaa, sisältöä ja vakiomuotoa. Delegoidun asetuksen (EU).../2021 soveltamispäiväksi on kuitenkin vahvistettu 1 päivä heinäkuuta 2022, jotta kyseisille rahastoyhtiöille, sijoitusyhtiöille ja yhteissijoitusyritysten osuuksia koskevaa neuvontaa antaville tai niitä myyville henkilöille voitaisiin antaa riittävästi aikaa valmistautua siirtymäjärjestelyn päättymiseen ja siitä seuraavaan velvollisuuteen laatia avaintietoasiakirja. Koska delegoidun asetuksen (EU) .../2021 soveltamispäiväksi on vahvistettu 1 päivä heinäkuuta 2022 ja koska on tarpeen varmistaa, että siirtymäjärjestelyn päättymispäivä ajoittuu samaan ajankohtaan kuin delegoidun asetuksen (EU).../2021 soveltamispäivä, asetusta (EU) N:o 1286/2014 on muutettu Euroopan parlamentin ja neuvoston asetuksella (EU) N:o.../2021
                  11
                siirtymäjärjestelyn jatkamiseksi 30 päivään kesäkuuta 2022 saakka. 
            
            
               (6)Direktiivin 2009/65/EY 78 artiklassa edellytetyt sijoittajalle annettavat avaintiedot ja asetuksessa (EU) N:o 1286/2014 edellytetyt avaintietoasiakirjat kattavat olennaisilta osin samat tiedonantovaatimukset. Sen vuoksi on tarpeen välttää se, että PRIIP-tuotteisiin sijoittavat yksityissijoittajat, jotka ovat kiinnostuneita hankkimaan yhteissijoitusyritysten osuuksia, saisivat 1 päivästä heinäkuuta 2022 samasta rahoitustuotteesta molemmat asiakirjat. Sen vuoksi olisi säädettävä, että avaintietoasiakirjan on katsottava täyttävän vaatimukset, joita sovelletaan direktiivissä 2009/65/EY edellytettyihin sijoittajalle annettaviin avaintietoihin.
            
            
               (7)Sen vuoksi direktiiviä 2009/65/EY olisi muutettava,
            
            
                 OVAT HYVÄKSYNEET TÄMÄN DIREKTIIVIN:
            
            
               1 artikla
            
         
         
            
               Lisätään direktiiviin 2009/65/EY 82 a artikla seuraavasti:
            
            
               ”82 a artikla
            
            
               Avaintietoasiakirjalla sijoittajalle annettavat avaintiedot
            
            
               Jäsenvaltioiden on varmistettava, että jos sijoitusyhtiö tai jonkin hoitamansa sijoitusrahaston osalta rahastoyhtiö laatii, toimittaa, tarkistaa ja kääntää avaintietoasiakirjan, joka täyttää Euroopan parlamentin ja neuvoston asetuksessa (EU) N:o 1286/2014* säädetyt avaintietoasiakirjoja koskevat vaatimukset, toimivaltaiset viranomaiset katsovat, että kyseinen avaintietoasiakirja täyttää tämän direktiivin 78–82 ja 94 artiklassa asetetut sijoittajalle annettaviin avaintietoihin sovellettavat vaatimukset.
            
            
               _____________________
            
            
               *
                     Euroopan parlamentin ja neuvoston asetus (EU) N:o 1286/2014, annettu 26 päivänä marraskuuta 2014, vähittäismarkkinoille tarkoitettuja paketoituja ja vakuutusmuotoisia sijoitustuotteita (PRIIP-tuotteita) koskevista avaintietoasiakirjoista (EUVL L 352, 9.12.2014, s. 1).”
            
            
               2 artikla
            
            
               1.Jäsenvaltioiden on annettava ja julkaistava tämän direktiivin noudattamisen edellyttämät säännökset viimeistään 30 päivänä kesäkuuta 2022. Niiden on viipymättä ilmoitettava tästä komissiolle.
            
            
               Niiden on sovellettava näitä säännöksiä 1 päivästä heinäkuuta 2022.
            
            
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.
            
            
               2.Kun tämä direktiivi on tullut voimaan, jäsenvaltioiden on huolehdittava siitä, että niiden tässä direktiivissä säänneltyjä kysymyksiä koskevien lakien, asetusten ja hallinnollisten määräysten luonnokset, jotka jäsenvaltiot aikovat antaa, toimitetaan komissiolle riittävän ajoissa, jotta se voi esittää huomautuksensa.
            
            
               3 artikla
            
            
               Tämä direktiivi tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               4 artikla
            
            
               Tämä direktiivi on osoitettu kaikille jäsenvaltioille.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  
                        Euroopan parlamentin ja neuvoston direktiivi 2009/65/EY, annettu 13 päivänä heinäkuuta 2009, siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta (EUVL L 302, 17.11.2009, s. 32).
               
               
                  
                     (2)
                  
                        Komission asetus (EU) N:o 583/2010, annettu 1 päivänä heinäkuuta 2010, Euroopan parlamentin ja neuvoston direktiivin 2009/65/EY täytäntöönpanosta sijoittajalle annettavien avaintietojen osalta ja avaintietojen tai tarjousesitteen toimittamisessa muuta pysyvää välinettä kuin paperia käyttäen tai verkkosivuston välityksellä noudatettavien ehtojen osalta (EUVL L 176, 10.7.2010, s. 1).
               
               
                  
                     (3)
                  
                        Euroopan parlamentin ja neuvoston asetus (EU) N:o 1286/2014, annettu 26 päivänä marraskuuta 2014, vähittäismarkkinoille tarkoitettuja paketoituja ja vakuutusmuotoisia sijoitustuotteita (PRIIP-tuotteita) koskevista avaintietoasiakirjoista (EUVL L 352, 9.12.2014, s. 1).
               
               
                  
                     (4)
                  
                        Komission delegoitu asetus (EU) 2017/653, annettu 8 päivänä maaliskuuta 2017, vähittäismarkkinoille tarkoitettuja paketoituja ja vakuutusmuotoisia sijoitustuotteita (PRIIP-tuotteita) koskevista avaintietoasiakirjoista annetun Euroopan parlamentin ja neuvoston asetuksen (EU) N:o 1286/2014 täydentämisestä vahvistamalla teknisiä sääntelystandardeja avaintietoasiakirjojen esittämisestä, sisällöstä, uudelleentarkastelusta ja tarkistamisesta sekä tällaisten asiakirjojen toimittamisvaatimuksen noudattamiseen liittyvien ehtojen täyttämisestä (EUVL L 100, 12.4.2017, s. 1).
               
               
                  
                     (5)
                  
                        Komission delegoitu asetus (EU) 2016/1904, annettu 14 päivänä heinäkuuta 2016, Euroopan parlamentin ja neuvoston asetuksen (EU) N:o 1286/2014 täydentämisestä tuotteita koskevien interventiotoimien osalta (EUVL L 295, 29.10.2016, s. 11).
               
               
                  
                     (6)
                  
                        EUVL C […], […], s. […].
               
               
                  
                     (7)
                  
                        Euroopan parlamentin ja neuvoston direktiivi 2009/65/EY, annettu 13 päivänä heinäkuuta 2009, siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta (EUVL L 302, 17.11.2009, s. 32).
               
               
                  
                     (8)
                  
                        Euroopan parlamentin ja neuvoston asetus (EU) N:o 1286/2014, annettu 26 päivänä marraskuuta 2014, vähittäismarkkinoille tarkoitettuja paketoituja ja vakuutusmuotoisia sijoitustuotteita (PRIIP-tuotteita) koskevista avaintietoasiakirjoista (EUVL L 352, 9.12.2014, s. 1).
               
               
                  
                     (9)
                  
                        Komission delegoitu asetus (EU) 2017/653, annettu 8 päivänä maaliskuuta 2017, vähittäismarkkinoille tarkoitettuja paketoituja ja vakuutusmuotoisia sijoitustuotteita (PRIIP-tuotteita) koskevista avaintietoasiakirjoista annetun Euroopan parlamentin ja neuvoston asetuksen (EU) N:o 1286/2014 täydentämisestä vahvistamalla teknisiä sääntelystandardeja avaintietoasiakirjojen esittämisestä, sisällöstä, uudelleentarkastelusta ja tarkistamisesta sekä tällaisten asiakirjojen toimittamisvaatimuksen noudattamiseen liittyvien ehtojen täyttämisestä (EUVL L 100, 12.4.2017, s. 1).
               
               
                  
                     (10)
                  
                        EUVL C […], […], s. […].
               
               
                  
                     (11)
                  
                        Euroopan parlamentin ja neuvoston asetus (EU) .../2021 rahastoyhtiöitä, sijoitusyhtiöitä ja siirtokelpoisiin arvopapereihin kohdistuvaa yhteistä sijoitustoimintaa harjoittavien yritysten (yhteissijoitusyritykset) ja muiden kuin yhteissijoitusyritysten osuuksia koskevaa neuvontaa antavia tai niitä myyviä henkilöitä koskevan siirtymäjärjestelyn jatkamisesta (EUVL L ....., pp.kk.vvvv, s. ...).